বাবা-মা হলেন রাজকুমার রাও ও পত্রলেখা, কে এল তাদের ঘরে?

ওয়েব ডেস্ক: অভিনেতা রাজকুমার রাও (Rajkummar Rao) এবং তাঁর স্ত্রী অভিনেত্রী পত্রলেখার (Patralekhaa) পরিবারে এল নতুন সদস্য। চতুর্থ বিবাহবার্ষিকীর দিনই এই তারকা দম্পতি কন্যাসন্তানের জন্ম দিয়েছেন। সাত সকালে খুশির এই খবর সোশাল মিডিয়ায় শেয়ার করতেই শুভেচ্ছার বন্যায় ভাসছেন বলিউডের এই পাওয়ার কাপল ৷

শনিবার সকাল সকাল সোশ্যাল মিডিয়ায় সুখবর ভাগ করে নিলেন রাজকুমার রাও ও পত্রলেখা। একটি ফুটফুটে কন্যা সন্তানের বাবা-মা হয়েছেন এই দম্পতি। বিয়ের ৪ বছর পর ঘরে এল খুদে সদস্য। প্রায় এক দশক সম্পর্কে থাকার পর ২০২১-এর ১৫ নভেম্বর বিয়ে করেন রাজকুমার-পত্রলেখা৷ গত জুলাই মাসে সন্তানের আগমণের খবর জানিয়েছিলেন রাজকুমার এবং তাঁর স্ত্রী পত্রলেখা৷ ছবি পোস্ট করে রাজ-পত্রা লিখেছেন, “আমাদের চতুর্থ বিবাহবার্ষিকীতে ঈশ্বর আমাদের সবচেয়ে বড় আশীর্বাদ দিয়েছেন।” পরে উভয়ে একটি যৌথ বার্তায় সকলের সঙ্গে ভাগ করে নেন সুখবর। লেখেন, “আনন্দের চোটে যেন চাঁদে পৌঁছে গিয়েছি! ঈশ্বর আমাদের কোলে কন্যাসন্তান পাঠিয়েছেন। আমরা খুব খুশি।” ভাল আছেন সদ্যোজাত এবং নতুন মা।

আরও পড়ুন: খোলামেলা পোশাকে ভাইরাল জয়া, ট্রোলড নেটপাড়ায়

এই তারকা দম্পতির কাছ থেকে সুখবর পাওয়ার সঙ্গে সঙ্গেই বলিউড ইন্ডাস্ট্রির সহকর্মী ও বন্ধুরা তাঁদের শুভেচ্ছা জানাতে শুরু করেছেন। বরুণ ধাওয়ান, নেহা ধুপিয়া, আলি ফজল, ভারতী সিংহ-সহ অনেকেই রাজকুমার ও পত্রলেখাকে আন্তরিক অভিনন্দন জানিয়েছেন। চলতি বছরের জুলাই মাসেই পত্রলেখার অন্তঃসত্ত্বা হওয়ার খবর প্রকাশ্যে এসেছিল।